《题祥符寺灵山阁》
宋代·喻良能

一倚危栏已快哉，俯看屏障掌中开。
江间碧浪循城去，天外青山入座来。
隔岸几声闻鼓角，傍林千簇见楼台。
白云只在孤飞处，西望关心首重迥。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。